У “Прусаўчанкі” ёсць ужо і пераемнікі. Ад бабуль дзеці чэрпаюць не толькі майстэрства, але і народную мудрасць. Юныя таленты разам з дарослымі ўдзельнічаюць у народна-абрадавых святах “Каляды”, “Вялікдзень”, слухаюць і вывучаюць аўтэнтычныя спевы, пераймаюць самае лепшае і радуюць сваімі поспехамі. Кожнаму маладому артысту Людміла Іванаўна ўручыла на памяць аб свяце сувенір — кубак з лагатыпам і слоганам горада Старыя Дарогі.